title: Odluka Vijeća (EU) 2015/1773 od 1. listopada 2015. o stajalištu koje treba donijeti u ime Europske unije u okviru Zajedničkog odbora EGP-a o izmjeni Priloga XXI. (Statistika) Sporazumu o EGP-u (Energetska statistika)

text:
               3.10.2015

               HR

               Službeni list Europske unije

               L 258/7

         ODLUKA VIJEĆA (EU) 2015/1773
   od 1. listopada 2015.
   o stajalištu koje treba donijeti u ime Europske unije u okviru Zajedničkog odbora EGP-a o izmjeni Priloga XXI. (Statistika) Sporazumu o EGP-u (Energetska statistika)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 338. stavak 1. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o aranžmanima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XXI. Sporazumu o EGP-u.

               (3)

               Uredbu Komisije (EU) br. 431/2014 (3) treba uključiti u Sporazum o EGP-u.

               (4)

               Prilog XXI. Sporazumu o EGP-u trebalo bi stoga na odgovarajući način izmijeniti.

               (5)

               Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u okviru Zajedničkog odbora EGP-a o predloženoj izmjeni Priloga XXI. (Statistika) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 1. listopada 2015.

            Za Vijeće

            Predsjednik

         E. SCHNEIDER

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  Uredba Komisije (EU) br. 431/2014 оd 24. travnja 2014. o izmjeni Uredbe (EZ) br. 1099/2008 Europskog parlamenta i Vijeća o energetskoj statistici s obzirom na provedbu godišnjih statistika o potrošnji energije u kućanstvima (SL L 131, 1.5.2014., str. 1.).

      NACRT
      ODLUKA ZAJEDNIČKOG ODBORA EGP-a br. …/2015
      od …
      o izmjeni Priloga XXI. (Statistika) Sporazumu o EGP-u
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:

                  (1)

                  Uredbu Komisije (EU) br. 431/2014 оd 24. travnja 2014. o izmjeni Uredbe (EZ) br. 1099/2008 Europskog parlamenta i Vijeća o energetskoj statistici s obzirom na provedbu godišnjih statistika o potrošnji energije u kućanstvima (1) treba uključiti u Sporazum o EGP-u.

                  (2)

                  Prilog XXI. Sporazumu o EGP-u trebalo bi stoga na odgovarajući način izmijeniti,

            DONIO JE OVU ODLUKU:
      Članak 1.
      Tekst točke 26.a (Uredba (EZ) br. 1099/2008 Europskog parlamenta i Vijeća) Priloga XXI. zamjenjuje se sljedećim:
      „32008 R 1099: Uredba (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (SL L 304, 14.11.2008., str. 1.), kako je izmijenjena:

                  —

                     32013 R 0147: Uredbom Komisije (EU) br. 147/2013 od 13. veljače 2013. (SL L 50, 22.2.2013., str. 1.),

                  —

                     32014 R 0431: Uredbom Komisije (EU) br. 431/2014 od 24. travnja 2014. (SL L 131, 1.5.2014., str. 1.).

            Za potrebe ovog Sporazuma, odredbe Uredbe tumače se uz sljedeće prilagodbe:

                  (a)

                  Lihtenštajn se izuzima od prikupljanja podataka koji se zahtijevaju ovom Uredbom, osim za podatke o uvozu i izvozu različitih energetskih proizvoda i proizvodnji električne energije za godišnju energetsku statistiku (Prilog B);

                  (b)

                  Island se izuzima od izvješćivanja o agregatima definiranima u Prilogu B koji se odnose na detaljnu raščlambu potrošnje energije prema vrsti krajnje uporabe (grijanje prostora, hlađenje prostora, grijanje vode, kuhanje, osvjetljenje i električni uređaji, ostale krajnje uporabe) u stambenom sektoru kako je definirano u Prilogu A odjeljku 2.3.”

            Članak 2.
      Tekstovi Uredbe (EU) br. 431/2014 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
      Članak 3.
      Ova Odluka stupa na snagu …, pod uvjetom da su provedena sva obavješćivanja iz članka 103. stavka 1. Sporazuma o EGP-u (2).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 131, 1.5.2014., str. 1.

         (2)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Vijeća (EU) 2017/312 od 17. veljače 2017. o imenovanju dvaju članova i dvaju zamjenika članova Odbora regija, koje je predložila Slovačka Republika

text:
               23.2.2017

               HR

               Službeni list Europske unije

               L 45/12

         ODLUKA VIJEĆA (EU) 2017/312
   od 17. veljače 2017.
   o imenovanju dvaju članova i dvaju zamjenika članova Odbora regija, koje je predložila Slovačka Republika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog slovačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Dva mjesta članova Odbora regija postala su slobodna istekom mandata g. Vladimíra BAJANA i g. Petera CHUDÍKA.

               (3)

               Mjesto zamjenika člana Odbora regija postalo je slobodno istekom mandata g. Radoslava ČUHE.

               (4)

               Mjesto zamjenika člana postalo je slobodno imenovanjem g. Jána FERENČÁKA članom Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članovima:

                           —

                           g. Ján FERENČÁK, Mayor of Kežmarok,

                           —

                           g. Miloslav REPASKÝ, Member of the regional parliament of the Prešov Self-Governing Region;

               (b)

               zamjenicima članova:

                           —

                           g. Ľuboš TOMKO, Mayor of Stará Ľubovňa,

                           —

                           g. Miroslav BENKO, Member of the regional parliament of the Prešov Self-Governing Region.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća od 15. srpnja 2013. o imenovanju jednog člana Upravnog odbora Europske agencije za kemikalije

text:
               18.7.2013

               HR

               Službeni list Europske unije

               C 204/12

         ODLUKA VIJEĆA
   od 15. srpnja 2013.
   o imenovanju jednog člana Upravnog odbora Europske agencije za kemikalije
   2013/C 204/06
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (1), a posebno njezin članak 79.,
   budući da:

               (1)

               Uredbom (EZ) br. 1907/2006 predviđeno je da Vijeće za članove Upravnog odbora Europske agencije za kemikalije („Upravni odbor”) imenuje po jednog predstavnika iz svake države članice.

               (2)

               Vijeće je svojom odlukom od 17. svibnja 2011. (2) imenovalo 15 članova Upravnog odbora.

               (3)

               Vijeće je svojom odlukom od 9. ožujka 2012. (3) imenovalo g. Paula Guilhermea DA SILVU LEMOSA članom Upravnog odbora.

               (4)

               Portugalska vlada obavijestila je Vijeće o svojoj namjeri da zamijeni portugalskog predstavnika u Upravnom odboru te je podnijela prijedlog za imenovanje novog predstavnika koji bi trebao biti imenovan za razdoblje koje traje do 31. svibnja 2015.,

         DONIJELO JE OVU ODLUKU:
   Članak 1.
   Gđa Ana Teresa PINHEIRO DOS SANTOS DIOGO PEREZ, portugalska državljanka, rođena 3. prosinca 1966., imenuje se članom Upravnog odbora Europske agencije za kemikalije umjesto g. Paula Guilhermea DA SILVE LEMOSA za razdoblje od 15. srpnja 2013. do 31. svibnja 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. srpnja 2013.

            Za Vijeće

            Predsjednik

         V. JUKNA

      (1)  SL L 396, 30.12.2006., str. 1.

      (2)  SL C 151, 21.5.2011., str. 1.

      (3)  SL C 74, 13.3.2012., str. 7.


title: 2004/582/EZ: Odluka predstavnika vlada država članica koji su se sastali u okviru Vijeća od 28. travnja 2004. o povlasticama i imunitetima Athene

text:
               18/Sv. 12

               HR

               Službeni list Europske unije

               34

         42004D0582

               L 261/125

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA KOJI SU SE SASTALI U OKVIRU VIJEĆA
   od 28. travnja 2004.
   o povlasticama i imunitetima Athene
   (2004/582/EZ)
   PREDSTAVNICI VLADA DRŽAVA ČLANICA KOJI SU SE SASTALI U OKVIRU VIJEĆA EUROPSKE UNIJE,
   uzimajući u obzir Ugovor o Europskoj uniji (UEU), a posebno njegovu glavu 5.,
   budući da:

               (1)

               Athena je mehanizam koji je uspostavljen Odlukom Vijeća 2004/197/ZVSP (1) za upravljanje financiranjem zajedničkih troškova operacija Europske unije koje imaju vojne ili obrambene implikacije. Kako bi se omogućilo pravilno funkcioniranje Athene u isključivom interesu Europske unije i njezinih država članica potrebne su određene povlastice i imuniteti.

               (2)

               U svrhu oporezivanja, države članice smatraju da Athena ispunjava kriterije za izuzeće prema članku 15. stavku 10. Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica o porezima na promet — zajednički sustav poreza na dodanu vrijednost:. jedinstvena osnovica za izračun poreza (2) i prema članku 23. stavku 1. Direktive Vijeća 92/12/EEZ od 25. veljače 1992. o općim aranžmanima za proizvode koji podliježu trošarinama, te o posjedovanju, kretanju i praćenju takvih proizvoda (3),

         ODLUČILI SU:
   Članak 1.
   Imovina i financijska sredstva koja pripadaju Atheni, ili kojima Athena upravlja u ime država članica, gdje god da se nalaze na državnom području država članica i u čijem god posjedu, uživaju imunitet od pretrage, pljenidbe, oduzimanja ili bilo kojeg drugog oblika upravnih ili pravnih mjera ograničenja.
   Članak 2.
   Arhivi Athene su nepovredivi.
   Članak 3.
   1.   Unutar opsega njezinih službenih aktivnosti, sredstva, prihodi i druga imovina koji pripadaju Atheni, ili kojima Athena upravlja u ime država članica, izuzeti su od svih izravnih poreza.
   2.   Kupnje ili stjecanja od strane Athene izuzeti su od svih neizravnih poreza uključenih u cijenu pokretne i nepokretne imovine i usluga kupljenih za službenu upotrebu, a koje uključuju znatne izdatke. Izuzeće se može odobriti i putem povrata sredstava ili otpusta.
   3.   Ne odobravaju se izuzeća u odnosu na poreze koji se plaćaju samo kao naknade za javne komunalne usluge.
   Članak 4.
   Države članice dopuštaju Atheni i štite njezino pravo da komunicira slobodno i bez potrebe za dozvolom za sve službene svrhe. Athena ima pravo koristiti šifre te slati i primati službenu korespondenciju i druge oblike službene komunikacije putem kurirske službe ili u zapečaćenim vrećama, koje uživaju iste povlastice i imunitete kao i diplomatski kuriri i vreće.
   Članak 5.
   Članci 1. do 4. primjenjuju se osim ako se Posebni odbor Athene izričito odrekao imuniteta ili povlastica u bilo kojem određenom slučaju.
   Članak 6.
   Ova Odluka stupa na snagu 1. studenoga 2004., pod uvjetom da su do tog datuma sve države članice obavijestile Glavno tajništvo Vijeća da su svi postupci potrebni za završnu ili privremenu provedbu ove Odluke u njihovim nacionalnim pravnim sustavima završeni.
   Članak 7.
   Ova se Odluka objavljuje u Službenom listu Europske unije.

      Hecho en Bruselas, el veintiocho de abril de 2004.
      Udfærdiget i Bruxelles den otteogtyvende april to tusind og fire.
      Geschehen zu Brüssel am achtundzwanzigsten April zweitausendundvier.
      Έγινε στις Βρυξέλλες, στις είκοσι οκτώ Απριλίου δύο χιλιάδες τέσσερα.
      Done at Brussels on the twenty-eighth day of April in the year two thousand and four.
      Fait à Bruxelles, le vingt-huit avril deux mille quatre.
      Fatto a Bruxelles, addì ventotto aprile duemilaquattro.
      Gedaan te Brussel, de achtentwintigste april, tweeduizendvier.
      Feito em Bruxelas, em vinte e oito de Abril de dois mil e quatro.
      Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljä.
      Som skedde i Bryssel den tjugoåttonde april tjugohundrafyra.
      Sastavljeno u Bruxellesu dana dvadeset osmog travnja godine dvije tisuće četvrte.

            Pour le gouvernement du Royaume de Belgique

            Voor de Regering van het Koninkrijk België

            Für die Regierung des Königreichs Belgien

            For regeringen for Kongeriget Danmark

            Für die Regierung der Bundesrepublik Deutschland

            Για την Κυβέρνηση της Ελληνικής Δημοκρατίας

            Por el Gobieno del Reino de España

            Pour le gouvernement de la République française

            Thar ceann Rialtas na hÉireann

            For the Government of Ireland

            Per il Governo della Repubblica italiana

            Pour le gouvernement du Grand-Duché de Luxembourg

            Voor de Regering van het Koninkrĳk der Nederlanden

            Für die Regierung der Republik Österreich

            Pelo Governo da República Portuguesa

            Suomen hallituksen puolesta

            På finska regeringens vägnar

            På svenska regeringens vägnar

            For the Government of the United Kingdom of Great Britain and Northern Ireland

      (1)  SL L 63, 28.2.2004., str. 68.

      (2)  SL L 145, 13.6.1977., str. 1. Direktiva kako je zadnje izmijenjena Uredbom Komisije (EZ) br. 290/2004 (SL L 50, 20.2.2004., str. 5.).

      (3)  SL L 76, 23.3.1992., str. 1. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).


title: 2000/261/PUP: Odluka Vijeća od 27. ožujka 2000. o poboljšanju razmjene informacija radi suzbijanja krivotvorenja putnih isprava

text:
               19/Sv. 11

               HR

               Službeni list Europske unije

               18

         32000D0261

               L 081/1

               SLUŽBENI LIST EUROPSKE UNIJE

         ODLUKA VIJEĆA
   od 27. ožujka 2000.
   o poboljšanju razmjene informacija radi suzbijanja krivotvorenja putnih isprava
   (2000/261/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 34. stavak 2. točku (c),
   uzimajući u obzir inicijativu Savezne Republike Njemačke (1),
   uzimajući u obzir mišljenje Europskog parlamenta (2),
   budući da:

               (1)

               Broj krivotvorenih putnih isprava se povećao do alarmantnih razmjera.

               (2)

               Računalni je sustav pohranjivanja i slanja slika (FADO) uspostavljen Zajedničkom akcijom Vijeća od 3. prosinca 1998. (3)

               (3)

               Poboljšana razmjena informacija o krivotvorenim putnim ispravama omogućit će da se ograniči krivotvorenje isprava i tako dati stvarni doprinos suzbijanju kriminala i krijumčarenja ljudima.

               (4)

               Uporaba standardiziranog načina prikupljanja informacija olakšat će i ubrzati vođenje kaznenih postupaka.

               (5)

               Ova Odluka ne utječe na nadležnost država članica koja se odnosi na priznavanje putovnica, putnih isprava, viza ili ostalih osobnih isprava,

         ODLUČILO JE:
   Članak 1.
   1.   Radi daljnjeg poboljšanja razmjene informacija o krivotvorenim ispravama između država članica koristi se sustav izvješćivanja za otkrivanje krivotvorenih putnih isprava.
   Njegova je svrha:

               (a)

               olakšati otkrivanje krivotvorenih putnih isprava prilikom pregleda, te

               (b)

               povećati učinkovitost potrage za ukradenim putnim ispravama, pri čemu će se posebna pažnja posvećivati serijskom broju putne isprave.

         2.   Razmjena informacija ne obuhvaća osobne podatke.
   Članak 2.
   1.   Standardni obrazac iz Priloga I. koristi se za prijenos informacija u skladu s člankom 1.
   2.   Središnja jedinica svake države članice izravno i bez odlaganja razmjenjuju informacije sa središnjom jedinicom svake druge države članice. Također obavještavaju Glavno tajništvo Vijeća.
   Članak 3.
   1.   Za potrebe jedinstvene zbirke informacija koje mogu biti potrebne za naknadne kaznene postupke koji se odnose na krivotvorene putne isprave, države članice što je više moguće koriste upitnik naveden u Prilogu II.
   2.   Informacije potrebne za kaznene postupke iz stavka 1. Dostavljaju se drugim državama članicama u skladu s nacionalnim pravom i međunarodnim ugovorima.
   Članak 4.
   Ova Odluka stupa na snagu tri mjeseca od objave u Službenom listu.

      Sastavljeno u Bruxellesu 27. ožujka 2000.

            Za Vijeće

            Predsjednik

         F. GOMES

      (1)  SL C 176, 22.6.1999., str. 1.

      (2)  Mišljenje doneseno 19. studenoga 1999. (još nije objavljeno u Službenom listu).

      (3)  SL L 333, 9.12.1998., str. 4.

      PRILOG I.

      PRILOG II.
      UPITNIK
      za anketiranje korisnika lažnih isprava u vezi s ad hoc informacijama država članica Europske unije o krivotvorenim putnim ispravama
      1.   Podaci o korisniku isprave

      (potrebni za daljnje istrage, sudske pozive itd.):
      Prezime, ime, drugo ime/alias/nadimak, datum rođenja, mjesto rođenja, spol, nacionalnost, adresa za kontakt.
      2.   Informacije o ruti putovanja i razlogu uporabe lažne isprave

      3.   Informacije o krivotvoritelju/izrađivaču/raspačavaču/organizaciji

      3.1.   Kad, gdje (1) i od koga (2) je dobivena lažna isprava?
      3.2.   Kad i gdje (1) je došlo do prvog kontakta?
      3.3.   Koje ste uvjete morali ispuniti kako biste dobili ispravu?
      (slike za putovnicu, potpisi, depozit itd.)
      3.4.   Kad, kako i gdje (1) je predana lažna isprava?
      Je li dogovoreno mjesto susreta?
      3.5.   Koliko je koštala lažna isprava?
      3.6.   Kad, kako i gdje (1) je predan novac?
      3.7.   U kojoj su mjeri sudjelovale druge osobe? Koje?
      Je li poznato da su druge osobe bile uključene? Posrednici? (2)

      3.8.   Tko je (2) krivotvoritelj i gdje je (1) izrađena lažna isprava?
      3.9.   Jeste li mogli dobiti druge isprave (krivotvorine)?
      3.10.   Tko (2) je još primio sličnu lažnu ispravu?
      3.11.   Gdje (1) su vaše izvorne isprave?
      (Ako su predane drugim osobama, na primjer krijumčaru (2), navedite točne podatke o putovnici, uključujući broj putovnice)
      3.12.   Možete li dati druge važne informacije?

         (1)  Ako navedete mjesto, molimo vas da naznačite:
      državu, grad, zgradu, stan, tvrtku, željezničku stanicu, restoran, drugu lokaciju, prijevozno sredstvo, točno određenje i/ili opis.

         (2)  Osobni podaci, prezime, ime, drugo ime/alias/nadimak, datum rođenja, mjesto rođenja, spol, nacionalnost i ostale važne informacije, na primjer opis osobe, procijenjena dob, visina, težina, boja kose, posebna obilježja, jezik, adrese, telefonski brojevi, vozila (marka, boja, registarski broj, posebna obilježja).


title: Odluka Vijeća (EU) 2015/1389 od 7. svibnja 2015. o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji

text:
               14.8.2015

               HR

               Službeni list Europske unije

               L 215/1

         ODLUKA VIJEĆA (EU) 2015/1389
   od 7. svibnja 2015.
   o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
   uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   budući da:

               (1)

               Vijeće je 14. rujna 2012. ovlastilo Komisiju da u ime Unije i njezinih država članica te Republike Hrvatske započne pregovore radi sklapanja Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove (1), kako bi se uzelo u obzir pristupanje Republike Hrvatske Europskoj uniji („Protokol”).

               (2)

               Ti su pregovori uspješno zaključeni 16. rujna 2014.

               (3)

               Protokol bi trebalo potpisati u ime Unije i njezinih država članica, podložno njegovu kasnijem sklapanju.

               (4)

               Protokol bi se trebao privremeno primjenjivati,

         DONIJELO JE OVU ODLUKU:
   Članak 1.
   U ime Unije i njezinih država članica odobrava se potpisivanje Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije i njezinih država članica.
   Članak 3.
   Protokol se primjenjuje privremeno, u skladu s njegovim člankom 3. stavkom 2., nakon što ga potpišu stranke (2), do njegova stupanja na snagu.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Tekst Sporazuma objavljen je u SL L 292, 20.10.2012., str. 3.

      (2)  Glavno tajništvo Vijeća objavit će u Službenom listu Europske unije datum od kojeg će se Protokol privremeno primjenjivati.


title: 2009/952/EU: Odluka Komisije od 14. prosinca 2009. o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u određenim državama članicama (priopćena pod brojem dokumenta C(2009) 9909)  Tekst značajan za EGP

text:
               03/Sv. 52

               HR

               Službeni list Europske unije

               197

         32009D0952

               L 328/76

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2009.
   o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u određenim državama članicama
   (priopćena pod brojem dokumenta C(2009) 9909)
   (Tekst značajan za EGP)
   (2009/952/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:

               (1)

               Odluka Komisije 2008/855/EZ (3) utvrđuje određene mjere kontrole koje se primjenjuju vezano uz klasičnu svinjsku kugu u državama članicama ili njihovim regijama određenima u Prilogu toj Odluci.

               (2)

               Članak 7. Odluke 2008/855/EZ predviđa da se pošiljke svježeg svinjskog mesa s gospodarstava smještenih na područjima navedenima u dijelu III. Priloga toj Odluci te mesni pripravci i mesni proizvodi koji se sastoje od ili sadrže takvo meso ne otpremaju u ostale države članice iz država članica s navedenih područja.

               (3)

               Odluka 2008/855/EZ primjenjuje se do 31. prosinca 2009. S obzirom na stanje bolesti u određenim područjima Bugarske, Njemačke, Francuske, Mađarske i Slovačke, primjereno je produljiti razdoblje primjene te Odluke do 31. prosinca 2011.

               (4)

               Kako bi se spriječilo širenje klasične svinjske kuge iz Rumunjske u ostale države članice, usvojena je Odluka Komisije 2006/779/EZ od 14. studenoga 2006. o prijelaznim mjerama kontrole zdravlja životinja vezano uz klasičnu svinjsku kugu u Rumunjskoj (4). Ta se Odluka primjenjuje do 31. prosinca 2009.

               (5)

               Rumunjska je Komisiji dostavila podatke iz kojih je vidljivo da se stanje klasične svinjske kuge u toj državi članici znatno poboljšalo. Međutim, s obzirom na raspoložive podatke, dodatne mjere kontrole zdravlja životinja trebaju se nastaviti primjenjivati u Rumunjskoj u vezi s klasičnom svinjskom kugom. Stoga je primjereno Rumunjsku uključiti u dio III. Priloga Odluci 2008/855/EZ. Uključivanje Rumunjske u dio III. Priloga Odluci 2008/855/EZ treba preispitati s obzirom na rezultate inspekcijskog pregleda Unije koji će se izvršiti u Rumunjskoj u prvome polugodištu 2010.

               (6)

               Kako bi se osigurala sigurnost svježeg svinjskog mesa te mesnih pripravaka i mesnih proizvoda koji se sastoje od ili sadrže svježe meso koji ulaze na područja navedena u dijelu III. Priloga Odluci 2008/855/EZ, a s područja koja nisu navedena u tome dijelu, nadležno tijelo treba odobriti objekte koji proizvode, skladište i prerađuju takve proizvode i o tome obavijestiti Komisiju. Povrh toga, proizvodnja, skladištenje i prerada takvog mesa i mesnih proizvoda ili pripravaka trebaju se vršiti odvojeno od ostalih proizvoda koji se sastoje od ili sadrže meso s gospodarstava smještenih na područjima navedenima u dijelu III. Priloga toj Odluci.

               (7)

               Kako bi se osigurala sljedivost svježeg svinjskog mesa te mesnih pripravaka i mesnih proizvoda koji se sastoje od ili sadrže svježe meso koji ulaze na područja navedena u dijelu III. Priloga Odluci 2008/855/EZ, a s područja koja nisu navedena u tome dijelu, meso i mesni proizvodi ili pripravci trebaju biti prikladno označeni. Stoga, svježe svinjsko meso treba biti označeno oznakom zdravstvene ispravnosti predviđenom u poglavlju III. odjeljka I. Priloga I. Uredbi (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (5). Mesni pripravci i mesni proizvodi koji sadrže takvo svinjsko meso trebaju biti označeni identifikacijskom oznakom predviđenom u odjeljku I. Priloga II. Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (6).

               (8)

               Odluku 2008/855/EZ treba na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2008/855/EZ mijenja se kako slijedi:

               1.

               Umeće se sljedeći članak 8.a:
               „Članak 8.a
               Otprema svježeg svinjskog mesa te mesnih pripravaka i mesnih proizvoda koji se sastoje od ili sadrže takvo meso iz područja izvan područja iz dijela III. Priloga u ostale države članice
               1.   Države članice u kojima se nalaze područja navedena u dijelu III. Priloga mogu odobriti otpremu svježeg svinjskog mesa dobivenog od svinja s gospodarstava smještenih izvan područja iz dijela III. Priloga te mesnih pripravaka i mesnih proizvoda koji se sastoje od ili sadrže takvo meso u ostale države članice ako su meso, mesni pripravci i mesni proizvodi proizvedeni, uskladišteni i prerađeni u objektima:

                           (a)

                           koje je nadležno tijelo odobrilo za te potrebe i o tome obavijestilo Komisiju;

                           (b)

                           u kojima se proizvodnja, skladištenja i prerada obavljaju odvojeno od ostalih proizvoda koji se sastoje od ili sadrže meso s gospodarstava smještenih na područjima navedenima u dijelu III. Priloga.

                     2.   Svježe svinjsko meso iz stavka 1. označava se kako je predviđeno u poglavlju III. odjeljka I. Priloga I. Uredbi (EZ) br. 854/2004.
               Mesni pripravci i mesni proizvodi iz stavka 1. označavaju se kako je predviđeno u odjeljku I. Priloga II. Uredbi (EZ) br. 853/2004.”

               2.

               U članku 15., datum „31. prosinca 2009.” zamjenjuje se s „31. prosinca 2011.”

               3.

               U dijelu III. Priloga umeće se sljedeći unos:

                  „Rumunjska

               Cijelo državno područje Rumunjske.”

         Članak 2.
   Članak 1. stavak 3. primjenjuje se od 1. siječnja 2010.
   Članak 3.
   Ova je Odluka upućena državama članicama.

      Sastavljeno u Bruxellesu 14. prosinca 2009.

            Za Komisiju

         Androulla VASSILIOU

            Članica Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 302, 13.11.2008., str. 19.

      (4)  SL L 314, 15.11.2006., str. 48.

      (5)  SL L 139, 30.4.2004., str. 206.

      (6)  SL L 139, 30.4.2004., str. 55.


title: Odluka Vijeća 2009/935/PUP od 30. studenoga 2009. o određivanju popisa trećih država i organizacija s kojima Europol sklapa sporazume

text:
               19/Sv. 10

               HR

               Službeni list Europske unije

               157

         32009D0935

               L 325/12

               SLUŽBENI LIST EUROPSKE UNIJE

         ODLUKA VIJEĆA 2009/935/PUP
   od 30. studenoga 2009.
   o određivanju popisa trećih država i organizacija s kojima Europol sklapa sporazume
   VIJEĆE EUROPSKE UNIJE,
   uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europol) (1) (Odluka o Europolu), a posebno njezin članak 26. stavak 1.,
   uzimajući u obzir Odluku Vijeća 2009/934/PUP od 30. studenog 2009. o donošenju provedbenih pravila kojima se uređuju odnosi Europola s partnerima, uključujući razmjenu osobnih podataka i klasificiranih informacija (2), a posebno njezine članke 5. i 6.,
   uzimajući u obzir Mišljenje Europskog parlamenta,
   budući da:

               (1)

               Vijeće, djelujući kvalificiranom većinom nakon savjetovanja s Europskim parlamentom, određuje popis trećih država i organizacija iz članka 23. stavka 1. Odluke o Europolu s kojima Europol sklapa sporazume.

               (2)

               Upravni odbor priprema takav popis.

               (3)

               Poželjno je predvidjeti postupak za dodavanje trećih država i organizacija na popis trećih država i organizacija s kojima Europol sklapa sporazume,

         ODLUČILO JE:
   Članak 1.
   1.   Europol, u skladu s člankom 23. stavkom 2. Odluke o Europolu, sklapa sporazume s trećim državama i organizacijama koje su uvrštene na popis iz Priloga ovoj Odluci. Europol može pokrenuti postupak za sklapanje sporazuma čim treća država ili organizacija bude uvrštena na taj popis. Osim ako upravni odbor odluči drukčije, Europol nastoji sklopiti sporazum o suradnji s tim trećim državama i organizacijama, koji omogućuje razmjenu osobnih podataka.
   2.   Europol, vodeći računa o svojim operativnim potrebama i dostupnim ljudskim potencijalima i financijskim sredstvima, utvrđuje prioritete kod sklapanja sporazuma o suradnji s trećim državama i organizacijama koje su uvrštene na popis. Upravni odbor može ravnatelju dati bilo koje dodatne upute u vezi s pregovorima o konkretnom sporazumu, ako smatra da je to potrebno.
   3.   Ravnatelj redovito obavješćuje upravni odbor o stanju pregovora koji su u tijeku s trećim strankama te svakih šest mjeseci podnosi izvješće o napretku.
   Članak 2.
   1.   Član upravnog odbora ili Europol mogu predložiti da se na popis doda nova treća država ili organizacija. Pritom opisuju operativnu potrebu za sklapanje sporazuma o suradnji s tom trećom državom ili organizacijom.
   2.   Upravni odbor odlučuje hoće li Vijeću predložiti dodavanje te treće države ili organizacije na popis.
   3.   Vijeće o dodavanju treće države ili organizacije na popis odlučuje izmjenom Priloga ovoj Odluci.
   Članak 3.
   Ova Odluka stupa na snagu 1. siječnja 2010.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 121, 15.5.2009., str. 37.

      (2)  SL L 235, 11.12.2009., str 6.

      PRILOG
      Popis trećih država i organizacija, s kojima Europol sklapa sporazume:

                  1.

                  Treće države (abecednim redom):

                              —

                              Albanija

                              —

                              Australija

                              —

                              bivša jugoslavenska republika Makedonija

                              —

                              Bolivija

                              —

                              Bosna i Hercegovina

                              —

                              Crna Gora

                              —

                              Hrvatska

                              —

                              Indija

                              —

                              Island

                              —

                              Izrael

                              —

                              Kanada

                              —

                              Kina

                              —

                              Kolumbija

                              —

                              Lihtenštajn

                              —

                              Maroko

                              —

                              Moldova

                              —

                              Monako

                              —

                              Norveška

                              —

                              Peru

                              —

                              Rusija

                              —

                              Sjedinjene Američke Države

                              —

                              Srbija

                              —

                              Švicarska

                              —

                              Turska

                              —

                              Ukrajina

                  2.

                  Organizacije (abecednim redom):

                              —

                              ICPO-Interpol

                              —

                              Svjetska carinska organizacija

                              —

                              Ured Ujedinjenih naroda za droge i kriminal (UNODC)


title: 93/737/EZ: Odluka Vijeća od 13. prosinca 1993. o sklapanju Sporazuma u obliku razmjene pisama između Europske ekonomske zajednice i Kraljevine Norveške o određenim dogovorima u području poljoprivrede

text:
               02/Sv. 022

               HR

               Službeni list Europske unije

               68

         31993D0737

               L 346/17

               SLUŽBENI LIST EUROPSKE UNIJE

               13.12.1993.

      ODLUKA VIJEĆA

   od 13. prosinca 1993.
   o sklapanju Sporazuma u obliku razmjene pisama između Europske ekonomske zajednice i Kraljevine Norveške o određenim dogovorima u području poljoprivrede
   (93/737/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 3. prvim podstavkom,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da je u okviru pregovora o Europskom gospodarskome prostoru (EGP) bilo moguće ispregovarati Sporazum u obliku razmjene pisama između Europske ekonomske zajednice i Kraljevine Norveške o određenim dogovorima u području poljoprivrede;
   budući da je ovaj Sporazum dio ukupnog rezultata pregovora o EGP-u i bitan preduvjet odobrenja Sporazuma o EGP-u od strane Zajednice;
   budući da ovaj Sporazum treba odobriti,
   ODLUČILO JE:
   Članak 1.
   Sporazum u obliku razmjene pisama između Europske ekonomske zajednice i Kraljevine Norveške o određenim dogovorima u području poljoprivrede odobrava se u ime Zajednice.
   Tekst Sporazuma priložen je Odluci Vijeća 93/239/EEZ od 15. ožujka 1993. o sklapanju Sporazuma u obliku razmjene pisama između Europske ekonomske zajednice, s jedne strane, i Republike Austrije, Republike Finske, Republike Islanda, Kraljevine Norveške i Kraljevine Švedske, s druge strane, o privremenoj primjeni Sporazuma o određenim dogovorima u području poljoprivrede koje su navedene stranke potpisale u Portu 2. svibnja 1992. (2).
   Članak 2.
   Predsjednik Vijeća izdaje obavijest o tome da je Zajednica odobrila Sporazum (3).

      Sastavljeno u Bruxellesu 13. prosinca 1993.

            Za Vijeće

            Predsjednik

         Ph. MAYSTADT

      (1)  SL C 305, 23.11.1992., str. 61.

      (2)  SL L 109, 1.5.1993., str. 1.

      (3)  SL L 346, 31.12.1993., str. 35.


title: 2014/698/EU: Odluka Europskog parlamenta i Vijeća od 25. rujna 2014. o mobilizaciji Europskog fonda za prilagodbu globalizaciji, u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/001 EL/Nutriart iz Grčke)

text:
               8.10.2014

               HR

               Službeni list Europske unije

               L 292/16

         ODLUKA EUROPSKOG PARLAMENTA I VIJEĆA
   od 25. rujna 2014.
   o mobilizaciji Europskog fonda za prilagodbu globalizaciji, u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/001 EL/Nutriart iz Grčke)

      (2014/698/EU)

   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (2), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (3), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja dodatne potpore otpuštenim radnicima i samozaposlenim osobama koje su prestale obavljati svoju djelatnost uslijed velikih strukturnih promjena u tokovima svjetske trgovine uzrokovanih globalizacijom, uslijed dugotrajne svjetske financijske i gospodarske krize spomenute u Uredbi (EZ) br. 546/2009 Europskog parlamenta i Vijeća (4) ili zbog nove svjetske financijske i gospodarske krize, te kako bi im se pružila pomoć pri njihovu ponovnom uključivanju na tržište rada.

               (2)

               EGF neće premašiti najveći godišnji iznos od 150 milijuna EUR (cijene iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Grčka je 5. veljače 2014. podnijela zahtjev za mobilizaciju EGF-a zbog otpuštanja radnika u poduzeću Nutriart S.A i kod 25 pružatelja usluga i daljnjih proizvođača: poduzeće AR.ZIGAS & SIA i 24 samozaposlene osobe koje su se prestale baviti djelatnošću u kojoj su ovisile o primarnom poduzeću, i dopunila ga dodatnim podacima kako je predviđeno člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a, kako je utvrđeno člankom 13. Uredbe (EU) br. 1309/2013.

               (4)

               U skladu s člankom 6. stavkom 2. Uredbe (EU) br. 1309/2013 Grčka je i mladima koji nisu zaposleni, ne školuju se i ne osposobljavaju odlučila pružiti usluge prilagođene potrebama, koje se sufinanciraju iz EGF-a.

               (5)

               EGF bi stoga trebalo mobilizirati radi pružanja financijskog doprinosa u iznosu od 6 096 000 EUR za zahtjev koji je podnijela Grčka,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji kako bi se osigurao iznos od 6 096 000 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova se odluka objavljuje u Službenom listu Europske unije.

      Sastavljeno u Bruxellesu 25. rujna 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         S. GOZI

      (1)  SL L 347, 20.12.2013., str. 855.

      (2)  SL L 347, 20.12.2013., str. 884.

      (3)  SL C 373, 20.12.2013., str. 1.

      (4)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 1927/2006 o osnivanju Europskog fonda za prilagodbe globalizaciji (SL L 167, 29.6.2009., str. 26.).


title: Odluka Vijeća (EU) 2017/1792 od 29. svibnja 2017. o potpisivanju, u ime Unije, i privremenoj primjeni Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje

text:
               6.10.2017

               HR

               Službeni list Europske unije

               L 258/1

         ODLUKA VIJEĆA (EU) 2017/1792
   od 29. svibnja 2017.
   o potpisivanju, u ime Unije, i privremenoj primjeni Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 21. travnja 2015. ovlastilo Komisiju za otvaranje pregovora sa Sjedinjenim Američkim Državama o sporazumu o reosiguranju. Pregovori su uspješno zaključeni 12. siječnja 2017. razmjenom pisama između glavnih pregovarača.

               (2)

               Bilateralni sporazum između Europske unije i Sjedinjenih Američkih Država o bonitetnim mjerama za osiguranje i reosiguranje („Sporazum”) trebalo bi potpisati.

               (3)

               S ciljem omogućivanja osnivanja Zajedničkog odbora predviđenog Sporazumom, koji će za Uniju i Sjedinjene Američke Države biti forum za razmjenu informacija o pravilnoj provedbi Sporazuma, i kako bi se nadzornim tijelima u Uniji omogućila provedba usklađenih praksi u pogledu nadzora grupe koje su već moguće u skladu s postojećim pravnim okvirom Unije u tom području, članke 4. i 7. Sporazuma trebalo bi privremeno primjenjivati, do završetka postupaka potrebnih za sklapanje Sporazuma,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Bilateralnog sporazuma između Europske unije i Sjedinjenih Američkih Država o bonitetnim mjerama za osiguranje i reosiguranje, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Članci 4. i 7. Sporazuma privremeno se primjenjuju u skladu s člancima 9. i 10. Sporazuma (1), do završetka postupaka potrebnih za sklapanje Sporazuma.
   Članak 4.
   Komisija predstavlja Uniju u okviru Zajedničkog odbora predviđenoga u članku 7. Sporazuma, nakon što dobije stajalište Radne skupine Vijeća za financijske usluge, i obavješćuje tu radnu skupinu o napretku ostvarenom u provedbi Sporazuma kad god je to primjereno, a najmanje jednom godišnje.
   Članak 5.
   Sva stajališta koja treba izraziti u ime Unije donose se u skladu s Ugovorima, odnosno donosi ih Vijeće kako je predviđeno u članku 16. stavku 1. Ugovora o Europskoj uniji ili članku 218. stavku 9. Ugovora o funkcioniranju Europske unije.
   Članak 6.
   Ova Odluka stupa na snagu na dan donošenja.

      Sastavljeno u Bruxellesu 29. svibnja 2017.

            Za Vijeće

            Predsjednik

         C. CARDONA

      (1)  Glavno tajništvo Vijeća objavit će datum od kojega će se Sporazum privremeno primjenjivati u Službenom listu Europske unije.


title: 2011/818/EU: Odluka Vijeća od 8. studenoga 2011. o sklapanju Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, postignutim na temelju članka 19. Sporazuma o Europskom gospodarskom prostoru

text:
               11/Sv. 031

               HR

               Službeni list Europske unije

               253

         32011D0818

               L 327/1

               SLUŽBENI LIST EUROPSKE UNIJE

               08.11.2011.

      ODLUKA VIJEĆA

   od 8. studenoga 2011.
   o sklapanju Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, postignutim na temelju članka 19. Sporazuma o Europskom gospodarskom prostoru
   (2011/818/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207.
   stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Člankom 19. Sporazuma o Europskom gospodarskom prostoru predviđa se da se ugovorne stranke obvezuju da će se i dalje zalagati za postupnu liberalizaciju međusobne trgovine poljoprivrednim proizvodima.

               (2)

               U skladu s Odlukom Vijeća 2010/676/EU od 8. studenoga 2010. (1), Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, postignut na temelju članka 19. Sporazuma o Europskom gospodarskom prostoru („Sporazum”) bio je potpisan 15. travnja 2011., podložno njegovom sklapanju.

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Ovim se, u ime Unije, odobrava Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, postignut na temelju članka 19. Sporazuma o Europskom gospodarskom prostoru („Sporazum”).
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu ovlaštenu, u ime Unije, nastaviti s polaganjem instrumenta odobrenja, predviđenog Sporazumom, radi izražavanja suglasnosti Unije s tim da bude obvezana Sporazumom (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2011.

            Za Vijeće

            Predsjednik

         J. VINCENT-ROSTOWSKI

      (1)  SL L 292, 10.11.2010., str. 1.

      (2)  Glavno tajništvo Vijeća objavit će dan stupanja na snagu Sporazuma u Službenom listu Europske unije.


title: Odluka Komisije оd 2. veljače 2016. o imenovanju lokaliteta kojima se dodjeljuje oznaka europske baštine u 2015.

text:
               3.2.2016

               HR

               Službeni list Europske unije

               C 40/3

         ODLUKA KOMISIJE
   оd 2. veljače 2016.
   o imenovanju lokaliteta kojima se dodjeljuje oznaka europske baštine u 2015.
   (2016/C 40/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 1194/2011/EU Europskog parlamenta i Vijeća od 16. studenoga 2011. o uspostavljanju djelovanja Europske unije za oznaku europske baštine (1), a posebno njezin članak 14. stavak 1.,
   budući da:

               (1)

               Europski odbor Komisiji je 2. prosinca 2015. dostavio svoje izvješće o postupku odabira lokaliteta za dodjelu europske oznake baštine u 2015. i, uzimajući u obzir njegove preporuke, Komisija bi trebala odrediti lokalitete kojima će biti dodijeljena ta oznaka.

               (2)

               U skladu s člankom 15. Odluke br. 1194/2011/EU svaki lokalitet kojemu je dodijeljena oznaka treba se redovito nadzirati kako bi se osiguralo da i dalje ispunjava kriterije te da se poštuju projekt i plan rada koji su podneseni u prijavi za odabir,

         ODLUČILA JE:
   Jedini članak
   Oznaka europske baštine dodjeljuje se Muzeju krapinskih neandertalaca i nalazištu neandertalskog čovjeka (Hrvatska), Dvorcu Přemyslovića u Olomoucu i Nadbiskupskom muzeju (Češka Republika), Rtu Sagres (Portugal), Carskoj palači (Austrija), povijesnom kompleksu Sveučilišta u Tartuu (Estonija), Muzičkoj akademiji Franz Liszt (Mađarska), Mundaneumu (Belgija), Groblju br. 123 na istočnoj bojišnici Prvog svjetskog rata (Poljska) i Europskoj četvrti u Strasbourgu (Francuska).

      Sastavljeno u Bruxellesu 2. veljače 2016.

            Za Komisiju

         Tibor NAVRACSICS

            Član Komisije

      (1)  SL L 303, 22.11.2011., str. 1.


title: 2013/380/EU: Odluka Vijeća od 9. srpnja 2013. o imenovanju rumunjskog zamjenika člana Odbora regija

text:
               16.7.2013

               HR

               Službeni list Europske unije

               L 193/20

         ODLUKA VIJEĆA
   od 9. srpnja 2013.
   o imenovanju rumunjskog zamjenika člana Odbora regija
   (2013/380/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog rumunjske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto zamjenika člana u Odboru regija slobodno je po isteku mandata gdina Liviua Nicolaea DRAGNEAA,

         DONIJELO JE OVU ODLUKU:
   Članak 1.
   Ovime se u Odbor regija sljedeća osoba imenuje zamjenikom člana Odbora regija do kraja tekućeg mandata, koji istječe 25. siječnja 2015.:

               —

               gdin Cătălin Ioan NECHIFOR, Președintele Consiliului Județean Suceava, județul Suceava.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2014/644/ZVSP: Odluka Političkog i sigurnosnog odbora EUAM Ukraine/1/2014 od 24. srpnja 2014. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine)

text:
               6.9.2014

               HR

               Službeni list Europske unije

               L 267/6

         ODLUKA POLITIČKOG I SIGURNOSNOG ODBORA EUAM UKRAINE/1/2014
   od 24. srpnja 2014.
   o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine)

      (2014/644/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7. stavak 1.,
   budući da:

               (1)

               U skladu s Odlukom 2014/486/ZVSP, Politički i sigurnosni odbor ovlašten je, u skladu s člankom 38. Ugovora, donositi relevantne odluke za potrebe izvršavanja političkog nadzora i strateškog usmjeravanja savjetodavne misije Europske unije za reformu sektora civilne sigurnosti u Ukrajini (EUAM Ukraine), uključujući odluku o imenovanju voditelja misije.

               (2)

               Visoki predstavnik Unije za vanjske poslove i sigurnosnu politiku je 23. srpnja 2014. predložio da se g. Kalman MIZSEI imenuje voditeljem misije EUAM Ukraine za razdoblje od jedne godine od 1. kolovoza 2014. do 31. srpnja 2015.,

         DONIO JE OVU ODLUKU:
   Članak 1.
   G. Kalman MIZSEI imenuje se voditeljem savjetodavne misije Europske unije za reformu sektora civilne sigurnosti u Ukrajini (EUAM Ukraine) za razdoblje od jedne godine od 1. kolovoza 2014. do 31. srpnja 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. srpnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 217, 23.7.2014., str. 42.


title: Odluka Vijeća (ZVSP) 2016/982 od 17. lipnja 2016. o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja

text:
               18.6.2016

               HR

               Službeni list Europske unije

               L 161/40

         ODLUKA VIJEĆA (ZVSP) 2016/982
   od 17. lipnja 2016.
   o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. lipnja 2014. donijelo Odluku 2014/386/ZVSP (1).

               (2)

               Vijeće ne priznaje te i dalje osuđuje nezakonito pripojenje Krima i Sevastopolja od strane Ruske Federacije i ostaje predano potpunoj provedbi svoje politike nepriznavanja.

               (3)

               Na temelju preispitivanja Odluke 2014/386/ZVSP mjere ograničavanja trebalo bi produljiti do 23. lipnja 2017.

               (4)

               Odluku 2014/386/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 5. drugi stavak Odluke 2014/386/ZVSP zamjenjuje se sljedećim:

      „Ova se Odluka primjenjuje do 23. lipnja 2017.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 17. lipnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Odluka Vijeća 2014/386/ZVSP od 23. lipnja 2014. o mjerama ograničavanja kao odgovor na nezakonito pripojenje Krima i Sevastopolja (SL L 183, 24.6.2014., str. 70.).


title: 98/416/EZ: Sporazum o osnivanju Opće komisije za ribarstvo Sredozemlja

text:
               04/Sv. 009

               HR

               Službeni list Europske unije

               84

         31998D0416

               L 190/34

               SLUŽBENI LIST EUROPSKE UNIJE

               16.06.1998.

      ODLUKA VIJEĆA

   od 16. lipnja 1998.
   o pristupanju Europske zajednice Općoj komisiji za ribarstvo Sredozemlja
   (98/416/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43. zajedno s prvom rečenicom članka 228. stavka 2. i drugim podstavkom članka 228. stavka 3.,
   uzimajući u obzir prijedlog Komisije (1),
   uzimajući u obzir suglasnost Europskog parlamenta (2),
   budući da je Europska zajednica potpisnik Konvencije Ujedinjenih naroda o pravu mora, koja obvezuje sve članice međunarodne zajednice na suradnju u očuvanju i upravljanju biološkim morskim resursima;
   budući da, vezano uz morski ribolov, Europska je zajednica odgovorna za donošenje mjera za očuvanje i gospodarenje ribolovnim resursima i u tom smislu za ulaženje u obveze s državama nečlanicama ili međunarodnim organizacijama;
   budući da gospodarenje i očuvanje živih resursa Sredozemnog mora zahtijeva međunarodno reguliranje;
   budući da je s tim ciljem zaključen Sporazum o osnivanju Opće komisije za ribarstvo Sredozemlja (dalje u tekstu „Sporazum o GFCM-u”) u Rimu 24. rujna 1949.;
   budući da je za očuvanje živih morskih resursa u području obuhvaćenom Sporazumom o GFCM-u u kojem love ribari Zajednice, potrebno da Europska zajednica pristupi GFCM-u;
   budući da je Europska zajednica postala članica Organizacije Ujedinjenih naroda za hranu i poljoprivredu (FAO) 26. studenoga 1991.;
   budući da je pristupanje Europske zajednice GFCM-u moguće prema članku I. stavku 2. Sporazuma o GFCM-u, zajedno s člankom XIV revidiranog Ustava FAO-a;
   budući da su Sporazum i poslovnik GFCM-a prilagođeni da dozvole pristupanje Europske zajednice,
   ODLUČILO JE:
   Jedini članak
   1.   Europska zajednica pristupa Općoj komisiji za ribarstvo Sredozemlja putem izjave o prihvaćanju Sporazuma i poslovnika organizacije, u skladu s instrumentom sadržanim u Prilogu I.
   Europska zajednica također polaže jedinstvenu izjavu o provođenju nadležnosti i prava na glasovanje kako je dogovoreno između Vijeća i Komisije.
   2.   Tekstovi Sporazuma i poslovnik Opće komisije za ribarstvo Sredozemlja sadržani su u prilozima II. i III.

      Sastavljeno u Luxembourgu 16. lipnja 1998.

            Za Vijeće

            Predsjednik

         M. MEACHER

      (1)  SL C 124, 21.4.1997., str. 61.

      (2)  SL C 195, 22.6.1998.
   PRILOG I.
   Instrument pristupanja Općoj komisiji za ribarstvo Sredozemlja
   Poštovani gospodine,
   Čast mi je obavijestiti Vas da je Europska zajednica odlučila pristupiti Općoj komisiji za ribarstvo Sredozemlja. Stoga Vas molim da prihvatite ovaj instrument, kojim Europska zajednica prihvaća Sporazum i poslovnik Opće komisije za ribarstvo Sredozemlja, u skladu s njegovim člancima I. i XI. i jedinstvenu izjavu Europske zajednice o provođenju nadležnosti i glasačkih prava u skladu s drugom rečenicom članka II. stavka 6. Sporazuma.
   Europska zajednica formalno i bez rezerve prihvaća obveze koje proizlaze iz članstva u Općoj komisiji za ribarstvo Sredozemlja, kako je određeno u Sporazumu i poslovniku i formalno nastoji ispuniti svoje obveze u vrijeme pristupanja.
   S poštovanjem,

      Predsjednik Vijeća Europske unije

   G. DIOUF
   Direktor
   Organizacija Ujedinjenih naroda za hranu i poljoprivredu
   Via delle Terme Caracalla
   I-00100 Rim


title: Odluka Vijeća (ZVSP) 2017/974 od 8. lipnja 2017. o izmjeni Odluke 2010/413/ZVSP o mjerama ograničavanja protiv Irana

text:
               9.6.2017

               HR

               Službeni list Europske unije

               L 146/143

         ODLUKA VIJEĆA (ZVSP) 2017/974
   od 8. lipnja 2017.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1).

               (2)

               Odlukom 2010/413/ZVSP uvodi se, među ostalim, sustav odobrenja za preispitivanje i odlučivanje o prijenosima u Iran ili o aktivnostima s Iranom u vezi s nuklearnim pitanjem koji nisu obuhvaćeni Rezolucijom Vijeća sigurnosti Ujedinjenih naroda (RVSUN) 2231 (2015), u potpunoj usklađenosti sa Zajedničkim sveobuhvatnim akcijskim planom (ZSAP).

               (3)

               Vijeće smatra da bi uvjete u okviru sustava odobrenja trebalo izmijeniti kako bi se ostvarila dosljedna primjena nadzora diljem Unije.

               (4)

               Radi provedbe mjera iz ove Odluke potrebno je daljnje djelovanje Unije.

               (5)

               Odluku 2010/413/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2010/413/ZVSP mijenja se kako slijedi:

               1.

               u članku 26.c stavak 7. zamjenjuje se sljedećim:
               „7.   Nabava predmeta, materijala, opreme, robe i tehnologije iz stavka 1. iz Irana od strane državljana država članica ili uporabom plovila ili zrakoplova pod njihovom zastavom podliježe dostavi obavijesti Zajedničkoj komisiji, neovisno o tome potječu li s državnog područja Irana.”;

               2.

               članak 26.d mijenja se kako slijedi:

                           (a)

                           stavak 3. zamjenjuje se sljedećim:
                           „3.   Države članice koje sudjeluju u aktivnostima iz stavaka 1. i 2. osiguravaju da su primile informacije o krajnjoj uporabi i lokaciji krajnje uporabe za svaki isporučeni predmet.”;

                           (b)

                           stavak 5. točka (f):

                                       „(f)

                                       primile su informacije o krajnjoj uporabi i lokaciji krajnje uporabe za svaki isporučeni predmet.”

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 8. lipnja 2017.

            Za Vijeće

            Predsjednik

         U. REINSALU

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).


title: Odluka Europskog parlamenta (EU) 2016/1537 od 28. travnja 2016. o razrješnici za izvršenje proračuna Europskog centra za praćenje droga i ovisnosti o drogama za financijsku godinu 2014.

text:
               14.9.2016

               HR

               Službeni list Europske unije

               L 246/289

         ODLUKA EUROPSKOG PARLAMENTA (EU) 2016/1537
   od 28. travnja 2016.
   o razrješnici za izvršenje proračuna Europskog centra za praćenje droga i ovisnosti o drogama za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za praćenje droga i ovisnosti o drogama za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za praćenje droga i ovisnosti o drogama za financijsku godinu 2014., s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti godišnje računovodstvene dokumentacije te o zakonitosti i pravilnosti povezanih transakcija, koju je podnio Revizorski sud za financijsku godinu 2014. u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0065/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 208.,

               —

               uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (4), a posebno njezin članak 15.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0105/2016),

               1.

               daje razrješnicu direktoru Europskog centra za praćenje droga i ovisnosti o drogama za izvršenje proračuna Centra za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog centra za praćenje droga i ovisnosti o drogama, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 206.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 376, 27.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2016/915 od 30. svibnja 2016. o stajalištu koje treba zauzeti u ime Europske unije u pogledu međunarodnog instrumenta koji treba izraditi u okviru tijelâ ICAO-a s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020.

text:
               10.6.2016

               HR

               Službeni list Europske unije

               L 153/32

         ODLUKA VIJEĆA (EU) 2016/915
   od 30. svibnja 2016.
   o stajalištu koje treba zauzeti u ime Europske unije u pogledu međunarodnog instrumenta koji treba izraditi u okviru tijelâ ICAO-a s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Emisije stakleničkih plinova iz međunarodnog zračnog prometa čine više od 2 % globalnih emisija i eksponencijalno se povećavaju, pri čemu projekcije za 2050. pokazuju da bi prema scenariju „bez mjera” takve emisije iz djelatnosti međunarodnog zračnog prometa mogle narasti za više od 200 % u odnosu na sadašnje razine. Do 2050. globalne emisije stakleničkih plinova trebalo bi smanjiti za najmanje 50 % u odnosu na njihove razine iz 1990. Postizanju tog smanjenja emisija trebali bi doprinijeti svi gospodarski sektori, uključujući međunarodni zračni promet.

               (2)

               U prosincu 2015. uspješno je završena 21. Konferencija stranaka Okvirne konvencije UN-a o klimatskim promjenama donošenjem Pariškog sporazuma, čiji je cilj ograničenje globalnog rasta temperature osjetno ispod 2 °C u odnosu na predindustrijske razine te nastojanje da se rast temperature ograniči na 1,5 °C.

               (3)

               Međunarodna organizacija civilnog zrakoplovstva (ICAO) uspostavljena je Čikaškom konvencijom o međunarodnom civilnom zrakoplovstvu iz 1944. Države članice Unije ugovorne su stranke te konvencije i članice ICAO-a, dok Unija ima status promatrača na određenim sjednicama ICAO-a, uključujući Skupštinu ICAO-a, koja se održava svake tri godine. Unija i njezine države članice stranke su Kyotskog protokola iz 1997. kojim se od njih zahtijeva da se pridržavaju ograničenja emisija stakleničkih plinova iz međunarodnog zračnog prometa putem ICAO-a. Odlukom 1600/2002/EZ Europskog parlamenta i Vijeća (1) Unija je pozvana da utvrdi i poduzme posebne mjere za smanjenje emisija stakleničkih plinova iz međunarodnog zračnog prometa ako do 2002. takvu mjeru ne donese ICAO.

               (4)

               Na 33. zasjedanju Skupštine ICAO-a (2001.) podržan je razvoj otvorenog sustava trgovanja emisijama za međunarodni zračni promet (2). Odbor ICAO-a za zaštitu okoliša u zrakoplovstvu preporučio je 2004. da ne bi trebalo nastaviti razvoj posebnog sustava trgovanja emisijama za zrakoplovstvo utemeljenog na novom pravnom instrumentu pod okriljem ICAO-a. Na 35. zasjedanju Skupštine ICAO-a (2004.) podržan je nastavak razvoja sustava otvorene trgovine emisijama te mogućnost za države ugovornice ICAO-a da emisije iz međunarodnog zrakoplovstva uključe u svoje sustave trgovanja emisijama (3), ali je na 36. zasjedanju Skupštine ICAO-a (2007.) zatraženo izuzeće za operatore zrakoplova drugih država ugovornica ICAO-a osim ako te države uzajamno dogovore provedbu sustava trgovanja emisija u pogledu operatora zrakoplova drugih država ugovornica (4). Unija, njezine države članice i ostale europske države dosljedno su zadržale pravo da na nediskriminirajućoj osnovi primjenjuju tržišno utemeljene mjere na sve operatore zrakoplova čiji zrakoplovi ulaze u njihovo državno područje, izlaze iz njega ili lete unutar njihova državnog područja, imajući na umu da se Čikaškom konvencijom priznaje pravo njezinih ugovornih stranaka da na nediskriminirajućoj osnovi primjenjuju vlastite zakone i druge propise iz područja zračnog prometa na zrakoplove svih država (5) koji ulaze u njihovo državno područje, izlaze iz njega ili lete unutar njihova državnog područja.

               (5)

               Uzimajući u obzir da ograničenje emisija stakleničkih plinova iz međunarodnog zračnog prometa predstavlja važan doprinos u skladu s općim obvezama smanjenja emisija, Europski parlament i Vijeće donijeli su Direktivu 2008/101/EZ (6) kojom je izmijenjena Direktiva 2003/87/EZ (7). U petoj uvodnoj izjavi Direktive 2008/101/EZ navodi se da će Unija nastojati osigurati da taj globalni sporazum obuhvati i mjere za smanjivanje emisija stakleničkih plinova iz zračnog prometa te da bi u tom slučaju Komisija trebala razmotriti koje su izmjene Direktive 2003/87/EZ potrebne da bi se mogla primjenjivati i na operatere zrakoplova.

               (6)

               U Komunikaciji Komisije Europskom parlamentu i Vijeću „Pariški protokol – plan za rješavanje problema globalnih klimatskih promjena nakon 2020.” istaknuto je da ICAO treba djelovati s ciljem učinkovite regulacije emisija iz međunarodnog zračnog prometa prije kraja 2016. Na sljedećem zasjedanju Skupštine ICAO-a koje će se održati 2016. treba biti postignut dogovor o međunarodnom instrumentu s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020.

               (7)

               Na 38. zasjedanju Skupštine ICAO-a (2013.) odlučeno je da će ICAO i njegove države ugovornice, s odgovarajućim organizacijama u području okoliša ili zračnog prometa u svakoj državi ugovornici ICAO-a, zajednički raditi na postizanju kolektivnog srednjoročnog globalnog okvirnog cilja da zadrže globalne neto emisije ugljika iz međunarodnog zračnog prometa od 2020. na istoj razini te je donesena odluka o razvoju globalne tržišno utemeljene mjere za emisije iz međunarodnog zračnog prometa te o podnošenju izvješća o rezultatima radi donošenja odluke na 39. zasjedanju Skupštine ICAO-a (2016.). Očekuje se da će 2020. emisije iz međunarodnog zračnog prometa biti gotovo 70 % veće nego 2005. (8) te Unija i njezine države članice dosljedno zastupaju stajalište da bi globalni cilj smanjenja emisija stakleničkih plinova iz međunarodnog zračnog prometa do 2020. trebalo biti smanjenje od 10 % u odnosu na razine iz 2005. Međutim, čini se prikladnim da Unija iskoristi priliku kako bi, u znatno kraćem roku, potaknula razvoj globalne tržišno utemeljene mjere za ograničenje emisija stakleničkih plinova iz međunarodnog zračnog prometa na razine koje nisu više od razina iz 2020., imajući na umu mogućnost preispitivanja tog cilja prema potrebi.

               (8)

               Kako bi se olakšao napredak Skupštine ICAO-a (2016.) prema odgovarajućem međunarodnom instrumentu, Europski parlament i Vijeće odlučili su na temelju Uredbe (EU) br. 421/2014 (9) da zahtjeve Direktive 2003/87/EZ privremeno smatraju ispunjenima u pogledu letova u zračne luke smještene u zemljama izvan Europskoga gospodarskog prostora (EGP) ili iz njih. Time Unija naglašava da se pravni zahtjevi mogu primijeniti u pogledu letova u zračne luke smještene u državama EGP-a i iz njih na isti način na koji se pravni zahtjevi mogu primijeniti u pogledu emisija iz letova između takvih zračnih luka.

               (9)

               U Direktivi 2003/87/EZ, kako je izmijenjena Uredbom (EU) br. 421/2014, utvrđene su određene obveze Komisije koje treba ispuniti nakon 39. zasjedanja Skupštine ICAO-a (2016.). Komisija Europskom parlamentu i Vijeću treba dostaviti izvješće o mjerama za provedbu međunarodnog sporazuma o primjeni globalne tržišno utemeljene mjere od 2020. kojom će se emisije stakleničkih plinova iz međunarodnog zrakoplovstva smanjiti na nediskriminirajući način. U svojem izvješću Komisija treba razmotriti odgovarajući opseg obuhvaćanja emisija iz letova u zračne luke smještene u zemljama izvan EGP-a ili iz njih od 1. siječnja 2017. te prema potrebi uključuje prijedloge kao odgovor na takva kretanja.

               (10)

               Primjereno je utvrditi stajalište koje Unija treba zauzeti u pogledu međunarodnog instrumenta koji treba izraditi u okviru tijelâ ICAO-a s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020.

               (11)

               Iako nije članica ICAO-a, Unija ima status promatrača koji bi Komisiji dopustio da sudjeluje u određenim raspravama u odgovarajućim tijelima ICAO-a, uključujući Skupštinu, a radi podupiranja stajališta Unije.

               (12)

               Potrebno je donijeti stajalište Unije znatno prije sljedeće Skupštine ICAO-a,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u pogledu međunarodnog instrumenta koji treba izraditi u okviru tijelâ ICAO-a s ciljem provedbe jedinstvene globalne tržišno utemeljene mjere za emisije iz međunarodnog zračnog prometa od 2020. u skladu je s Prilogom.
   Države članice, djelujući zajednički u interesu Unije, izražavaju ga u tijelima ICAO-a u raspravama o jedinstvenoj globalnoj tržišno utemeljenoj mjeri, u skladu s Unijinim statusom promatrača, a pomaže im Komisija.
   Članak 2.
   Komisija u potpunosti obavješćuje odgovarajuća tijela Vijeća o tekućim raspravama o jedinstvenoj globalnoj tržišno utemeljenoj mjeri. Kako bi se održala dosljednost stajališta Unije i pravilna primjena uvjeta iz Priloga, Komisija tijekom cijelog procesa, kada god je to potrebno imajući u vidu razvoj događaja u tijelima ICAO-a, dostavlja odgovarajućim tijelima Vijeća pripremne dokumente kojima se utvrđuju pojedinosti stajališta na uvid i odobrenje, a osobito tijekom 208. zasjedanja Vijeća ICAO-a i nakon njega.
   Uzimajući u obzir napredak ICAO-a, odgovarajuća tijela Vijeća dalje razrađuju svoje stajalište, osobito u pogledu budućnosti odgovarajućeg zakonodavstva Unije unutar tog okvira ICAO-a.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 30. svibnja 2016.

            Za Vijeće

            Predsjednik

         M.J. VAN RIJN

      (1)  Odluka br. 1600/2002/EZ Europskog parlamenta i Vijeća od 22. srpnja 2002. o uspostavi Šestog programa djelovanja Zajednice za okoliš (SL L 242, 10.9.2002., str. 1.).

      (2)  Rezolucija ICAO-a A33-7.

      (3)  Rezolucija ICAO-a A35-5.

      (4)  Dodatak L Rezoluciji A36-22.

      (5)  Rezerve na Rezoluciju ICAO-a iz 2007., Rezoluciju ICAO-a iz 2010., Odluku Vijeća ICAO-a iz 2012. o prihvaćanju Deklaracije iz Delhija te Rezoluciju ICAO-a iz 2013. (vidjeti http://ec.europa.eu/clima/policies/transport/aviation/documentation_en.htm).

      (6)  Direktiva 2008/101/EZ Europskog parlamenta i Vijeća od 19. studenoga 2008. o izmjeni Direktive 2003/87/EZ radi uključivanja zrakoplovnih djelatnosti u sustav trgovanja emisijskim jedinicama stakleničkih plinova unutar Zajednice (SL L 8, 13.1.2009., str. 3.).

      (7)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.).

      (8)  Vidjeti rezerve na Rezoluciju ICAO-a iz 2013. u bilješci br. 1.

      (9)  Uredba (EU) br. 421/2014 Europskog parlamenta i Vijeća od 16. travnja 2014. o izmjeni Direktive 2003/87/EZ o uspostavi sustava trgovanja emisijskim jedinicama stakleničkih plinova unutar Zajednice s ciljem provedbe međunarodnog sporazuma o primjeni jedinstvene globalne tržišno utemeljene mjere na emisije iz međunarodnog zrakoplovstva do 2020. (SL L 129, 30.4.2014., str. 1.).


title: Odluka Vijeća (EU) 2017/1101 od 19. lipnja 2017. o imenovanju predsjedatelja žalbenog vijeća Ureda Europske unije za intelektualno vlasništvo

text:
               21.6.2017

               HR

               Službeni list Europske unije

               L 158/43

         ODLUKA VIJEĆA (EU) 2017/1101
   od 19. lipnja 2017.
   o imenovanju predsjedatelja žalbenog vijeća Ureda Europske unije za intelektualno vlasništvo
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2017/1001 Europskog parlamenta i Vijeća od 14. lipnja 2017. o žigu Europske unije (1), a posebno njezin članak 166. stavak 1.,
   budući da je popis kandidata za mjesto predsjedatelja žalbenog vijeća Ureda Europske unije za intelektualno vlasništvo („Ured”) Upravljački odbor Ureda podnio Vijeću 1. prosinca 2016.,
   DONIJELO JE OVU ODLUKU:
   Članak 1.
   G. Sven STÜRMANN, rođen u Bonnu (Njemačka) 20. studenoga 1971., imenuje se predsjedateljem žalbenog vijeća Ureda na mandat od pet godina.
   Datum početka petogodišnjeg mandata iz prvog stavka određuje Upravljački odbor Ureda.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 19. lipnja 2017.

            Za Vijeće

            Predsjednik

         J. HERRERA

      (1)  SL L 154, 16.6.2017., str. 1.


title: Odluka Vijeća (EU) 2015/1035 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak

text:
               3.7.2015

               HR

               Službeni list Europske unije

               L 173/46

         ODLUKA VIJEĆA (EU) 2015/1035
   od 7. svibnja 2015.
   o potpisivanju, u ime Europske unije, i privremenoj primjeni Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Republiku Vanuatu prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Republiku Vanuatu priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Republikom Vanuatuom o sklapanju Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 19. studenoga 2014. te su uspješno zaključeni njegovim parafiranjem, putem razmjene pisama, 4. prosinca 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: Odluka Vijeća (EU) 2016/2111 od 28. studenoga 2016. o imenovanju člana Savjetodavnog odbora za slobodu kretanja radnika za Belgiju

text:
               2.12.2016

               HR

               Službeni list Europske unije

               L 327/77

         ODLUKA VIJEĆA (EU) 2016/2111
   od 28. studenoga 2016.
   o imenovanju člana Savjetodavnog odbora za slobodu kretanja radnika za Belgiju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebno njezine članke 23. i 24.,
   uzimajući u obzir popise kandidata koje su Vijeću podnijele vlade država članica,
   budući da:

               (1)

               Odlukom od 20. rujna 2016. (2) Vijeće je imenovalo članove i zamjenike članova Savjetodavnog odbora za slobodu kretanja radnika za razdoblje od 25. rujna 2016. do 24. rujna 2018.

               (2)

               Vlada Belgije predložila je jednog kandidata za mjesto koje treba popuniti,

         DONIJELO JE OVU ODLUKU:
   Članak 1.
   Članom Savjetodavnog odbora za slobodu kretanja radnika za razdoblje od 25. rujna 2016. do 24. rujna 2018. imenuje se sljedeća osoba:
   I.   PREDSTAVNICI SINDIKATA

               Zemlja

               Članovi

               Zamjenici članova

               Belgija

               g. Joeri HENS

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 28. studenoga 2016.

            Za Vijeće

            Predsjednik

         P. ŽIGA

      (1)  SL L 141, 27.5.2011., str. 1.

      (2)  Odluka Vijeća od 20. rujna 2016. o imenovanju članova i zamjenika članova Savjetodavnog odbora za slobodu kretanja radnika (SL C 348, 23.9.2016., str. 3.).


title: 2000/646/EZ: Odluka Vijeća od 17. listopada 2000. o zaključivanju izmjene Montrealskog protokola o tvarima koje oštećuju ozonski omotač#Izmjena Montrealskog protokola usvojena na devetom sastanku stranaka

text:
               11/Sv. 038

               HR

               Službeni list Europske unije

               89

         32000D0646(01)

               L 272/26

               SLUŽBENI LIST EUROPSKE UNIJE

               17.10.2000.

      ODLUKA VIJEĆA

   od 17. listopada 2000.
   o zaključivanju izmjene Montrealskog protokola o tvarima koje oštećuju ozonski omotač
   (2000/646/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1. u vezi s prvom rečenicom njegovog članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               S obzirom na svoje odgovornosti za okoliš, Zajednica je Odlukom 88/540/EEZ (2) postala stranka Bečke konvencije o zaštiti ozonskog omotača i Montrealskog protokola o tvarima koje oštećuju ozonski omotač, Odlukom 91/690/EEZ (3) odobrila je prvu izmjenu navedenog Protokola, a Odlukom 94/68/EZ (4) odobrila je drugu izmjenu navedenog Protokola.

               (2)

               Noviji dokazi ukazuju na to da je za odgovarajuću zaštitu ozonskog omotača potreban viši stupanj nadzora trgovanja tvarima koje oštećuju ozonski omotač od stupnja koji je utvrđen Montrealskim protokolom kako je izmijenjen 1992. godine. Isti dokazi ukazuju na to da je za trgovanje kontroliranim tvarima koje oštećuju ozonski omotač, a posebno metil bromidom, potrebno dodatno praćenje i nadzor.

               (3)

               Treća izmjena Montrealskog protokola kojom je uveden takav nadzor donesena je u Montrealu u rujnu 1997. Komisija je, u ime Zajednice, sudjelovala u pregovorima i dogovoru te izmjene.

               (4)

               Zajednica je usvojila mjere u području koje je obuhvaćeno tom izmjenom te stoga treba preuzeti i međunarodne obveze u tom području.

               (5)

               Za Zajednicu je nužno da odobri treću izmjenu Montrealskog protokola jer se njegove odredbe odnose na trgovinu kontroliranim tvarima između Zajednice i drugih stranaka, za čiju je provedbu odgovorna Zajednica,

         ODLUČILO JE:
   Članak 1.
   Treća izmjena Montrealskog protokola o tvarima koje oštećuju ozonski omotač ovime se odobrava u ime Zajednice.
   Tekst izmjene priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu ili osobe ovlaštene položiti ispravu o odobrenju ove treće izmjene u ime Zajednice kod glavnog tajnika Ujedinjenih naroda u skladu s člankom 13. Bečke konvencije o zaštiti ozonskog omotača kako glasi u vezi s člankom 3. treće izmjene Montrealskog protokola.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Luxembourgu 17. listopada 2000.

            Za Vijeće

            Predsjednik

         L. FABIUS

      (1)  SL C 21 E, 25.1.2000., str. 9.

      (2)  SL L 297, 31.10.1988., str. 8.

      (3)  SL L 377, 31.12.1991., str. 28.

      (4)  SL L 33, 7.2.1994., str. 1.
    ---documentbreak---

               17.10.2000

               HR

               L 272/

         PRILOG

      IZMJENA MONTREALSKOG PROTOKOLA USVOJENA NA DEVETOM SASTANKU STRANAKA

   Članak 1.:
   Izmjena

               A.

                  Članak 4. stavak 1. qua.

               Sljedeći stavak treba umetnuti iza stavka 1. ter članka 4. Protokola:
               „1 qua.   U roku od godinu dana od stupanja na snagu ovog stavka, svaka će stranka zabraniti uvoz kontrolirane tvari iz Dodatka E iz države koja nije stranka ovog Protokola.”

               B.

                  Članak 4. stavak 2. qua.

               Sljedeći stavak treba umetnuti iza stavka 2. ter članka 4. Protokola:
               „2 qua.   Počevši od godine dana nakon dana stupanja na snagu ovog stavka svaka će stranka zabraniti izvoz kontrolirane tvari iz Dodatka E u državu koja nije stranka ovog Protokola.”

               C.

                  Članak 4. stavci 5., 6. i 7.

               U stavcima 5., 6. i 7. članka 4. Protokola riječi:
               „i skupine II. Dodatka C”
               zamjenjuju se sa:
               „skupine II. Dodatka C i Dodatka E”

               D.

                  Članak 4. stavak 8.

               U stavku 8. članka 4. Protokola riječi:
               „članka 2G”
               zamjenjuju se sa:
               „člancima 2G i 2H”

               E.

                  Članak 4A: Nadzor trgovinske razmjene sa strankama

               Sljedeći članak treba dodati Protokolu kao članak 4A.:
               „1.   Ako stranka nakon datuma ukidanja potrošnje kontrolirane tvari ne može, usprkos tome što je poduzela sve moguće korake u svrhu pridržavanja svojih obveza prema Protokolu, obustaviti proizvodnju te tvari za domaću potrošnju, osim za primjene koje su stranke dogovorile kao osnovne, treba zabraniti izvoz uporabljenih, oporabljenih i obnovljenih količina te tvari, osim za potrebe uništavanja.
               2.   Stavak 1. ovog članka važi bez obzira na djelovanje članka 11. Konvencije i na postupak utvrđivanja nepridržavanja, razrađen u članku 8. Protokola.”

               F.

                  Članak 4B: Izdavanje dopuštenja

               Sljedeći članak treba dodati Protokolu kao članak 4B:
               „6.   Svaka će stranka do 1. siječnja 2000. ili u roku od tri mjeseca od dana kad je za nju stupio na snagu ovaj članak, prema tome koji je kasniji, ustanoviti i provesti sustav izdavanja dopuštenja za uvoz i izvoz novih, uporabljenih, oporabljenih i obnovljenih kontroliranih tvari iz Dodataka A, B, C i E.
               7.   Bez obzira na stavak 1. ovog članka, svaka stranka iz stavka 1. članka 5. koja utvrdi kako nije u mogućnosti ustanoviti i provesti sustav izdavanja dopuštenja za uvoz i izvoz kontroliranih tvari iz Dodataka C i E, smije odgoditi poduzimanje tih djelatnosti do 1. siječnja 2005. odnosno do 1. siječnja 2002.
               8.   Svaka će stranka u razdoblju od tri mjeseca od datuma uvođenja sustava izdavanja dopuštenja izvijestiti Tajništvo o ustanovljenju i radu tog sustava.
               9.   Tajništvo će periodički pripremati i slati svim strankama popis stranaka koje su izvijestile o svojim sustavima izdavanja dopuštenja te će tu obavijest proslijediti Izvršnom odboru kako bi ju on razmotrio i dao odgovarajuće preporuke strankama.”

         Članak 2.:
   Veza s dopunom iz 1992. godine
   Niti jedna država ni regionalna organizacija ekonomske integracije ne smije položiti ispravu o ratifikaciji, prihvatu, odobrenju ili pristupanju ovoj dopuni ako prethodno, ili istodobno, nije položila takvu ispravu za dopunu usvojenu na 4. sastanku stranaka u Kopenhagenu, 25. studenoga 1992. godine.
   Članak 3.:
   Stupanje na snagu
   1.   Ova Izmjena stupa na snagu 1. siječnja 1999. godine pod uvjetom da su države ili regionalne organizacije ekonomske integracije, koje su stranke Montrealskog protokola o tvarima koje oštećuju ozonski omotač, položile najmanje dvadeset isprava o ratifikaciji, prihvatu ili odobrenju izmjene. U slučaju da do toga datuma ovaj uvjet nije ispunjen, Izmjena će stupiti na snagu devedesetoga dana od dana ispunjenja uvjeta.
   2.   Za potrebe stavka 1., niti jedna takva isprava koju položi regionalna organizacija ekonomske integracije neće se smatrati dodatnom u odnosu na one koje je položila država članica takve organizacije.
   3.   Nakon stupanja na snagu ove Izmjene, kako je utvrđeno u stavku 1., ona će za svaku drugu stranku Protokola stupiti na snagu devedesetoga dana od dana polaganja njezine isprave o ratifikaciji, prihvatu ili odobrenju.


title: 89/694/EEZ: Odluka Vijeća od 21. prosinca 1989. o sklapanju Sporazuma između Europske ekonomske zajednice i Švicarske Konfederacije o sustavima elektroničkog prijenosa podataka za potrebe trgovanja

text:
               11/Sv. 113

               HR

               Službeni list Europske unije

               47

         31989D0694

               L 400/26

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 1989.
   o sklapanju Sporazuma između Europske ekonomske zajednice i Švicarske Konfederacije o sustavima elektroničkog prijenosa podataka za potrebe trgovanja
   (89/694/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njezin članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Odlukom 87/499/EEZ (4) Vijeće usvojilo program Zajednice za komunikacijsku mrežu za sustave elektroničkog prijenosa podataka za potrebe trgovanja (Tedis);
   budući da je Odlukom 89/241/EEZ (5) Vijeće izmijenilo spomenutu Odluku kako bi se omogućilo tvrtkama u državama nečlanicama s kojima je Zajednica sklopila sporazume kojima se te države pridružuju programu Tedis kako bi sudjelovale u tom programu;
   budući da je tom Odlukom 89/241/EEZ Vijeće također ovlastilo Komisiju da vodi pregovore o takvim sporazumima s članovima Europske udruge slobodne trgovine;
   budući da bi trebalo potvrditi Sporazum između Europske ekonomske zajednice i Švicarske Konfederacije o sustavima elektroničkog prijenosa podataka za potrebe trgovanja,
   ODLUČILO JE:
   Članak 1.
   Ovime se u ime Zajednice potvrđuje Sporazum između Europske ekonomske zajednice i Švicarske Konfederacije o sustavima elektroničkog prijenosa podataka za potrebe trgovanja.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Zajednice daje obavijest određenu člankom 8. Sporazuma.

      Sastavljeno u Bruxellesu 21. prosinca 1989.

            Za Vijeće

            Predsjednica

         E. CRESSON

      (1)  SL C 285, 11.11.1989., str. 6.

      (2)  Mišljenje doneseno 15. prosinca 1989. (još nije objavljeno u Službenom listu).

      (3)  Mišljenje doneseno 19. prosinca 1989. (još nije objavljeno u Službenom listu).

      (4)  SL L 285, 8.10.1987., str. 35.

      (5)  SL L 97, 11.4.1989., str. 46.